എടിഎം മെഷീന് കത്തിച്ച സംഭവത്തില് പ്രതി പിടിയില് കല്ലടിക്കോട്: എടിഎം മെഷീന് കത്തിച്ച സംഭവത്തില് പ്രതി പിടിയില്. മണ്ണാര്ക്കാട് മൈലാംപാടം സ്വദേശി മുഹമ്മദ് റഫീഖ് 30 ആണു പിടിയിലായത്. തച്ചമ്ബാറ എസ്ബിഐ ബാങ്കിന്റെ എടിഎം കത്തിച്ച സംഭവത്തില് ആണു മുഹമ്മദ് റഫീഖ് അറസ്റ്റിലായത്. വെള്ളിയാഴ്ച പുലര്ച്ചെ നാലോടെയായിരുന്നു സംഭവം നടന്നത്. പ്രതി മാനസിക വെല്ലുവിളി നേരിടുന്നയാളാണ്. അതിനാല് കോടതിയില് ഹാജരാക്കിയ ശേഷം പ്രതിയെ തൃശൂരിലെ സര്ക്കാര് മാനസികാരോഗ്യ കേന്ദ്രത്തിലാക്കി. വേസ്റ്റ് ബിന്നിലെ പേപ്പര് കത്തിച്ച് മെഷീന്റെ കീപാഡിനു മുകളില് വച്ച് ഇറങ്ങിപ്പോയ ഇയാളുടെ ദൃശ്യങ്ങള് സിസി ക്യാമറയില് പതിഞ്ഞിരുന്നു. കല്ലടിക്കോട് സിഐ ടി.ശശികുമാറിന്റെ നേതൃത്വത്തില് എസ്ഐ സുല്ഫിക്കര് മുളംപാട്ടില്, ബിബീഷ്, സ്റ്റൈലേഷ് കൃഷ്ണ, ഒ.സുനില് കുമാര് എന്നിവരടങ്ങുന്ന പൊലീസ് സംഘമാണു മണിക്കൂറുകള്ക്കകം പ്രതിയെ പിടികൂടിയത്.The post എടിഎം മെഷീന് കത്തിച്ച സംഭവത്തില് പ്രതി പിടിയില് first appeared on MalayalamExpressOnline.